# data[].attributes.headline
2) Hvad kan børn udvikle og lære gennem skodukkeprojektet?

# data[].attributes.subject
2) Hvad kan børn udvikle og lære gennem skodukkeprojektet?

# data[].attributes.body
Helt overordnet har børn mulighed for at udtrykke sig og eksperimentere med deres formsprog. De får også mulighed for at træne deres individuelle, men også sociale kompetencer.
Ved skodukkeprojektet er det første kompetenceområde som kommer i brug, den ’kognitive udvikling’. Ved skabelsen af skodukker gør de sig brugbare erfaringer ved at udvikle deres forestillingsevne. De får også mulighed for at lægge planer (som tager udgangspunkt i aktiviteten) og føre dem ud i livet. Deres sociale udvikling er også relevant, når der er tale om dette projekt. De udvikler nemlig deres beslutningsprocesser og evnen til at lytte til andre. Den fysiske udvikling kan også være relevant (afhængig af alder). I dette eksempel kan den fysiske udvikling være det motoriske ved at dekorere sin sko, bruge sakse, limstifter og andet præcisionsværktøj. Den sansemotoriske udvikling kan være brugen af sanser ved skabelsen af skodukken. Hvordan mærkes stoffet skoen er lavet af? Hvordan føles garnet, og kan det bruges som hår? Den emotionelle udvikling kan også være relevant, når de skaber deres individuelle dukke. Hvordan de beskriver dukken, dens humør osv. De får mulighed for at prøve forskellige stemningsleje og aflæse publikums reaktion.

# data[].attributes.body
Tak for lån af jeres søde skodukker.
Vi håber at i vil nyde vores fortælling :-)
Hilsen fra Naturbørnehaven Solbakken

# data[].attributes.headline
3) Hvilke nøglebegreber fra ugens tekster mener I, at I selv har arbejdet med i skodukkeopgaven?

# data[].attributes.subject
3) Hvilke nøglebegreber fra ugens tekster mener I, at I selv har arbejdet med i skodukkeopgaven?

# data[].attributes.body
Der er har nok været en snert af terapeutisk virksomhed i udarbejdelsen af skodukkerne. Nogle af dukkernes personligheder rummer helt sikkert dele af os selv eller mennesker vi har nære relationer til. At projicere de sider over i en dukke, gør det muligt at beskue det fra en ny vinkel.
Pædagogisk-didaktisk har flere af os måtte udfordre os selv til at være kreative. Ikke kun med dukkens fysiske udformning og skabelse, men også i skabelsen af dukkens baggrund. Det har været en øvelse i at lege, noget vi kommer til at skulle bruge senere.
Arbejdet med den anden gruppes skodukker er en parallel til postkortmetoden i Flensborgteksten. Hvor vi ud fra forskellige dele konstruerede en samlet historie.

# data[].attributes.headline
1) Hvad mener I, en æstetisk læreproces med en skodukkeopgave kan/skal have af målsætninger – se teksterne idenne uge og fokuspunkterne i pædagogiske læreplaner:

# data[].attributes.subject
1) Hvad mener I, en æstetisk læreproces med en skodukkeopgave kan/skal have af målsætninger – se teksterne idenne uge og fokuspunkterne i pædagogiske læreplaner:

# data[].attributes.body
I forhold til hvad en læreproces med skodukker kán indeholde, så er det næsten kun fantasien sætter grænser. Forstået sådan, at alt efter hvordan man gennemfører projektet, så kan man flette de læreplanstemaer ind som man har lyst til. Hvis skodukkerne produceres med materialer indsamlet i naturen, så kommer man omkring “Naturen og naturfænomener”. Hvis man bruger skodukkerne til at lave dukketeater, kan man udfordre og stimulere barnets sprog og dermed inddrage læreplanstemaet “sproglig udvikling”.

Der er dog nogle målsætninger som mere naturligt vil være en del af et skodukke projekt. Først og fremmest er “kulturelle udtryksformer og værdier” og “alsidig personlig udvikling” væsentlige omdrejningspunkter. Det at skabe dukkerne er en proces hvor barnet kan udtrykke sig kreativt, altså en kulturel udtryksform. Men i arbejdet med personligheder som dukken jo kan besidde, især hvis der leges med den, opstår også muligheden for at skabe og afprøve roller og dermed udvikle sig personligt.

Når flere børn hver især skaber skodukker, kan disse bruges sammen i leg eller drama. Her opstår en væsentlig mulighed for at arbejde læreplanstemaet “sociale kompetencer” da man gennem leg med dukkerne, kan afprøve og udforske det sociale spil. Da dukkerne fungerer som medie for legen, skabes der en afvæbnende distance, hvor flere kan deltage i legen og flere positioner kan afprøves uden at man sætter sig selv direkte i spil.

# data[].attributes.headline
5) Hvad har specielt været interessant for jer i ugens løb? Begrund jeres svar.

# data[].attributes.subject
5) Hvad har specielt været interessant for jer i ugens løb? Begrund jeres svar.

# data[].attributes.body
Det har været spændende at skulle være kreative og lave skodukker samt at finde på en personlighed til dukkerne. Vi har skulle finde vores indre legebarn frem og turde lade fantasien få frit spil. Efterfølgende, har det været spændende at skulle opdigte en historie på baggrund af den anden gruppes skodukker. Det har været interessant at følge de andre studiegruppers skodukker og se hvordan de enkelte har udfoldet sig kreativt.

# data[].attributes.headline
6) Hvad har ugens arbejde krævet af jeres egne forudsætninger for læring og udvikling.

# data[].attributes.subject
6) Hvad har ugens arbejde krævet af jeres egne forudsætninger for læring og udvikling.

# data[].attributes.body
Vi har måtte slå fantasien løs for at kunne lave skodukkerne og historien omkring den anden gruppes skodukker. Faktisk har det været en stor hjælp at få ens børn med på produktionen af dukkerne, da børn er meget fantasifulde og tættere på den kreative proces end vi voksne. Vi har været nødsaget til at finde “det indre legebarn” frem for at få det helt rigtige look frem. Det har været en sjov og berigende proces at lave skodukkerne, hvor “tiden nærmest stod stille”. Vi har nok været i en form for flow, hvor ens indre motivation har banet vejen frem. Ifølge den amerikanske psykolog Donald W. Winnicott har vi måtte finde “det potentielle rum” (frirum) for legens og kunstens område frem i os for at kunne lave skodukkerne samt skrive historien omkring de andres skodukker. “Legen omkring skodukkerne” og den kreative proces med at skabe æstetiske udtryk omkring disse, har givet os nye erfaringer/kompetencer som vi kan tage med os fremadrettet.

# data[].attributes.headline
4) Hvad finder I er vigtigt at være opmærksom på i tilrettelæggelsen og gennemførelsen af skodukkeopgaven – hvis I skulle lave den med børnehavebørn?

# data[].attributes.subject
4) Hvad finder I er vigtigt at være opmærksom på i tilrettelæggelsen og gennemførelsen af skodukkeopgaven – hvis I skulle lave den med børnehavebørn?

# data[].attributes.body
Som udgangspunktet bør aktiviteten/-processen være baseret på leg. I alt pædagogisk arbejde med æstetisk virksomhed bør der skabes et frirum for legen. Ifølge dramapædagogen og kvalitetsforskeren Malcolm Ross, er legen en forudsætning for, at børns særlige kompetencer med kunst/æstetisk virksomhed får mulighed for udvikling. Det er netop igennem legen, at fantasien og deraf den kreative proces opstår.  Desuden bør fællesskabet/processen omkring opgaven vægtes højere end selve dramatiseringen af skodukkerne i slutningen af processen.

Jævnfør Ross’ dramapædagogiske model, så er det vigtigt, at pædagogen skaber et miljø/atmosfære, der skaber en lyst/handletrang til at lave skodukkerne. Pædagogerne kunne som indledning fortælle en lille historie/eventyr, hvorved børnene danner indre billeder, og deres fantasi skærpes. Forskellige lege/øvelser kunne medtages ex. “Kongens efterfølger”, hvorved børnene på skift får lov til at bestemme, hvad de andre skal. Herved kunne børn, der normalt har en tilbagetrukken rolle i legerelationer, få mulighed for at instruere andre børn.  Eller sanglege ex. “Jeg er en lille undulat”. Her skal pædagogen være opmærksom på at synge i et toneleje, hvor børnene kan følge med. Ellers taber børnene motivationen/lysten til at være med.
Børnene bør have frirum til at forme skodukkerne helt som de vil, dog med den nødvendige støtte fra pædagogerne til at anvende forskelligt værktøj, limstifter, limpistol, sakse mm. Limpistol er nok mest til de store børn i børnehaven. Alternativt kan selvklæbende effekter anvendes til øjne, næse, mund, hår mm. Det kunne måske motivere/skabe handletrang for de børn, der ikke umiddelbart kunne frembringe “indre billeder”, hvis pædagogerne kunne fremvise en lille teaterstykke med nogle færdige skodukker.

Når de senere skal fremføre skodukkerne i et “teaterstykke”, bør der foregå som et åbent spil, hvor børnene, der fører dukkerne selv er synlige.  Herved kan barnet nemmere kommunikere med de andre, da de kan se hinandens ansigtsudtryk/kropssprog/mimik mm. Som pædagog skal vi forsøge at tilpasse aktiviteten til børnenes sproglige og erfaringsmæssige niveau. I dette tilfælde kan de fleste 3-6 årige børn være med, dog med varierende støtte fra de voksne. Som pædagog skal man være opmærksom på evt. “støjkilder” i den kommunikative proces  (lokaler, sult, træthed, motorisk uro, har historien relevans?, kulturforskelle mm.)

# data[].attributes.body
Jeg er 23 år og bor i Holbæk. Til dagligt bor jeg sammen med min kæreste i en lille, men hyggelig lejlighed. Når tiden ikke går med det alt det kedelige praktiske i hverdagen, så lægger jeg stor vægt på at tilbringe kvalitetstid med min familie og mine nærmeste venner. Jeg elsker at være kreativ og finder tit på nye projekter at fordybe mig i og hvis ikke jeg lige er i gang med noget festligt, så elsker jeg at læse faglitteratur eller historisk materiale.

# data[].attributes.body
Eller det hedder hun faktisk slet ikke, men det er bare som om Kit ikke har det samme flow på de sociale medier. Viola er 21 år, medmindre hun er på Curfew og drikke cocktails, så er hun 25. Hun arbejder til dagligt i Magasin og forsøger ihærdigt på at blive den næste succesfulde influencer. Derfor fortæller hun også alle hun møder, at hun selvfølgelig bor på Frederiksberg, selvom hun egentlig bor i Hvidovre.

Viola elsker alt som er dyrt og luksuriøst, men hun holder især af at drikke kaffe på Baresso og spise brunch på de insta-værdige cafeer (her er der tale om aktiviteter først på måneden, det er jo dyrt at leve et influencer liv!).

Viola’s guilty pleasure er at se luksusfælden, mens hun spiser osterejer og trøster sig selv med, at hendes gæld i det mindste ikke er SÅ høj og at (næsten) alle hendes kreditorer får deres penge.

Livsmotto: Ingen kvaler, så længe andre betaler.

Andet motto: SWIPE UP

# data[].attributes.body
Jeg er 30 år gammel og bor i en dejlig lejlighed i Holbæk sammen med min søn på 3 år, og min kæreste.
Når jeg ikke sidder med næsen i computeren med pædagogstudiet, er jeg selvstændig som negletekniker og elsker at få mit kreative afløb igennem det. De to ting kombineret, efterlader desværre ikke den store mulighed for fritid, så den snupper jeg på sofaen foran fjernsynet inden jeg går kold sent om aftenen.

Tidligere har jeg arbejdet som daglig leder på McDonalds Holbæk, hvor jeg har været i 10 år, og følte derfor det var på tide at sadle om.
Jeg har været påbegyndt mange uddannelser siden jeg var 20, men jeg føler endelig jeg har fundet min rette hylde.

# data[].attributes.body
Jeg er 27 år, bor i Holbæk sammen med min kæreste, vores datter Saphina på 2,5 år, samt min kærestes to drenge Nikolaj på 7 år og Villads på 5 år (de bor her dog kun hver anden weekend). Under taget bor også vores hund og kat. Når jeg endelig har lidt fritid, elsker at bruge tid med min hest.
Jeg elsker at bruge tid med min familie, gå ture i skoven og opleve nye spændende ting. Jeg elsker musik og elsker at bevæge mig til den. Gør det flittigt når jeg lige har brug for en pause imellem lektierne. Dog er det ikke særlig yndefuldt at se på ;).
Har tidligere arbejdet som pædagogmedhjælper i en børnehave og vuggestue, så jeg glæder mig meget til at komme i gang igen og med noget faglig viden denne gang.

# data[].attributes.body
Jeg 40+ år, bor i et halvt dobbelthus med en mindre have nær Holbæk bymidte sammen med mine 2 døtre, Lærke på 18 år og Laura på 8 år. I haven er der 2 æbletræer, et par blommetræer og et lille drivhus. Vi har 1 dansk/-svensk gårdhund ved navn Snubbi, og   2 katte, Mille og Stormis  :-)

Min sparsomme fritid går med gåture med vores hund ved skov og vand, rode i min lille have, samvær med familie/-venner og træne i LOOP, når tid haves.

Jeg har arbejdet mange år indenfor Sygehusvæsenet som lægesekretær, men nu er tiden til “at sadle om” til pædagog, da “børn gør mig glad i låget”. Håber at kunne anvende noget af det, jeg har lært igennem mit liv sammen med børnene :-)

# data[].attributes.body
Silje er 5 år og går i børnehave. Silje ELSKER sit boblebad som de har derhjemme. Silje elsker generelt at bade. Men det bedste er alle de store bobler man kan lave i boblebadet.

Udover sin kærlighed til boblebad, elsker hun farven lyserød, heste og alt der har med prinsesser at gøre. Silje synes at prinsesser er så smukke og hun vil gerne selv være en prinsesse når hun bliver stor, så hun leger ofte prinsesse lege sammen med legekammeraterne i børnehaven. Legene inkluderer som regel at prinsen på den hvide hest kommer og at prinsen gifter sig med prinsessen. Prinsessen er selvfølgelig Silje. Hvis Silje ikke får lov til at lege prinsessen bliver hun meget sur på legekammeraterne. Faktisk så sur at hun truer med at hun ikke gider at lege med dem, hvis hun ikke får sin vilje.
Siljes familie består af Silje, lille søster Sophie, mor Lillie, far Morten og deres lille hund Buller.

# data[].attributes.body
Elisabeth er 18 år og går på 2G på Stenhus Gymnasium i Holbæk. Hendes livret er risengrød og lækre kager.
I sin fritid bager hun derfor cupcakes som hun dekorerer på fineste vis. "Den Store Bagedyst" er derfor et af hendes yndlingsprogrammer.

I sin ellers sparsomme fritid mellem studierne på gymnasiet går hun til standarddans, og følger ivrigt med i "Vild Med Dans" på TV2.

Hun elsker hunde. Hun har en fin, lille chihuahua-hund som hun har med alle vegne i en taske.
Elisabeth er en flittig studerende, men får måske ikke set så mange af sine veninder/venner som hun ville.

Som person er Elisabeth en sød, fin pige, der godt kan lide at pynte sig med makeup, øreringe, sløjfer i håret. Hun elsker at gå med kjoler og fine sko.
Elisabeth er naturligvis ikkeryger, hvilket desværre er et særsyn iblandt veninderne.

# data[].attributes.body
Sophia er 14 år gammel og går på Stenhus Kostskole i Holbæk. Når Sophia har fri fra skole er hun enten sammen med sine veninder, eller ude hos sin hest. Stalden er det sted hun bedst kan lide at være, hvis hun selv skulle vælge.
Når Sophia er sammen med sine veninder, lytter de til musik og snakker om drengene fra klassen, det synes hun også er meget sjovt.
Sophia er generelt en skodukke med fart på, og bryder sig ikke om at skulle sidde stille og det fedeste i hele verden er, at suse ud over marken på sin hest.
Derudover er Sophia er meget intelligent, og værdsætter det højt, hun bryder sig derfor ikke om, at få undervurderet sit intellekt. (Shhhh, hun er måske lidt en diva på det punkt)

# data[].attributes.body
Facts (det vigtigste kort fortalt): 31 år, gift med Anne og (pap)far til Emmet.
Uddybning: Indehaver af Morten Korch-idyllisk, stråtækket bondehus, med (for tiden) en hund, en kat, tre ænder, otte høns, otte æble-, fire kirsebær-, tre blomme- og tre pæretræer samt en ukrudtsbefængt køkkenhave og et hyggeligt drivhus.
Jeg bruger min fritid på madlavning (med ingredienser fra føromtalte have), at drikke bajere og spille snyd med mine venner, jagt, en lederuddannelse og kryds- og tværs.
Min hidtidige karriere er en rodebutik. Oprindeligt er jeg uddannet sekondløjtnant i hæren, så blev jeg pædagogmedhjælper, så bestyrelsesformand i et vandselskab og senest medlem af Folketinget. Sideløbende har jeg været lokalpolitiker i 10 år. Nu skal jeg være pædagog, fordi det giver helt vildt meget mening at sende børn godt på vej i livet.

# data[].attributes.body
Hermann er 66 år, og pensioneret major fra Hæren. Hermann ryger som en skorsten, men det er, ifølge ham selv, også den absolut eneste last han har.

Hermann er, selvom han aldrig ville indrømme det, ret ensom. Det kommer af, at Hermann altid satte karrieren først, og han derfor aldrig blev gift eller fik børn.

Hermann bruger meget af sin tid på sin have, som er utroligt velplejet, eller “står til højre ret” som Hermann siger.

Hermann synes at børn er irriterende, fordi de ikke kan finde ud af noget som helst. Det er alle de computeres skyld. Ungdommen er uduelig. Alt var iøvrigt bedre i gamle dage.